

 **Ρόδος, 31 Ιουλίου 2025**

 **Α.Π 114**

#  ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΙΑ

#  ΚΟΙΝΩΝΙΚΗΣ ΦΡΟΝΤΙΔΑΣ & ΑΝΑΠΤΥΞΗΣ

**(Α.Μ.Κ.Ε.) ΔΗΜΟΥ ΡΟΔΟΥ**

**Ταχ. Δ/νση:** Ιωάννη Μεταξά

Νέα Πτέρυγα Παλαιού Νοσοκομείου

**Ταχ.Κωδ. :** 85100

**Τηλ.:** 22412-43995

**Ηλ. Ταχ.: domesamke@outlook.com**

# ΔΕΛΤΙΟ ΤΥΠΟΥ

**για την εγγραφή και επανεγγραφή βρεφών και νηπίων ΚΑΤΟΧΩΝ voucher από την Ε.Ε.Τ.Α.Α. Α.Ε στους Βρεφονηπιακούς Σταθμούς της Α.Μ.Κ.Ε. του Δήμου Ρόδου**

**για τη σχολική περίοδο 2025-2026.**

Ο Πρόεδρος της Α.Μ.Κ.Ε. κ. Θωμάς Σωτρίλλης, Αντιδήμαρχος Κοινωνικής Πολιτικής, Αλληλεγγύης & Ισότητας του Δήμου Ρόδου, έχοντας υπόψη:

1. Τις διατάξεις του N.3852/2010 (ΦΕΚ 87 Α/07-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης».
2. Τις διατάξεις του N. 3463/2006 (ΦΕΚ 114 Α/28-6-2006) «Δημοτικός και Κοινοτικός Κώδικας».
3. Τις διατάξεις της παρ. 4 του άρθρου 2 του Ν. 3861/2010(ΦΕΚ τ. Α' 112/8/13-7-2010) με θέμα «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».

4. Την υπ’ αριθ. ΚΥΑ 41087/29.11.2017 (ΦΕΚ 4249/τ. Β'/5-12-2017) με θέμα «Πρότυπος Κανονισμός Λειτουργίας Δημοτικών Παιδικών και Βρεφονηπιακών Σταθμών».

1. Την υπ’ αριθ. Εγκύκλιο ΥΠ. ΕΣ. 38/οικ.42412/11-12-2017 με θέμα

«Ενημέρωση για τις ρυθμίσεις του νέου Πρότυπου Κανονισμού λειτουργίας Δημοτικών Παιδικών και Βρεφονηπιακών Σταθμών».

1. Την υπ’ αριθ. 169/2018 (ΑΔΑ: Ψ484Ω1Ρ-ΨΔΗ) Απόφαση (Πρακτικό 4/ 28- 02-2018) του Δημοτικού Συμβουλίου Ρόδου, η οποία επικυρώθηκε με την υπ' αριθ. 19966/2018 Απόφαση του Συντονιστή Αποκεντρωμένης Διοίκησης Αιγαίου με θέμα «Έγκριση Κανονισμού Λειτουργίας Δημοτικών, Παιδικών και Βρεφονηπιακών Σταθμών Δήμου Ρόδου», ο οποίος αποτελεί κανονιστικό πλαίσιο λειτουργίας για το σύνολο των δομών προσχολικής αγωγής που λειτουργούν εντός υπηρεσίας του Δήμου Ρόδου ή νομικών του προσώπων ή του Ιδρύματος με την επωνυμία Δημοτικός Οργανισμός Πρόνοιας Ρόδου και της Α.Μ.Κ.Ε. με την επωνυμία Αστική Μη Κερδοσκοπική Εταιρία Κοινωνικής Φροντίδας και Ανάπτυξης Δήμου Ρόδου.
2. Ότι η ΑΜΚΕ συμμετέχει ως φορέας στη Δράση Προσχολικής Αγωγής και Δημιουργικής Απασχόλησης με τίτλο «Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβαση παιδιών σχολικής ηλικίας, εφήβων και ατόμων µε αναπηρία, σε υπηρεσίες δημιουργικής απασχόλησης» με τελικό δικαιούχο την ΕΕΤΑΑ, περιόδου 2025-2026, και συγκεκριμένα για τους παιδικούς και βρεφονηπιακούς σταθμούς της με τις επωνυμίες: **«Βρεφονηπιακός Σταθμός Μοσχόβη» και «Παιδικός Σταθμός Νέο Νοσοκομείο Ρόδου».**

Και κατόπιν δημοσίευσης **της υπ’αριθμ. Α.Π 24413/30-07-2025 Πρόσκλησης Εκδήλωσης Ενδιαφέροντος της Ε.Ε.Τ.Α.Α. Α.Ε** προς ενδιαφερόμενους για υποβολή αιτήσεων συμμετοχήςστο πρόγραμμα της Δράσης «Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης» Περιόδου 2025-2026.

**ΕΝΗΜΕΡΩΝΕΙ**

Τους ενδιαφερόμενους γονείς και κηδεμόνες, οι οποίοι επιθυμούν να εγγράψουν και επανεγγράψουν τα βρέφη και τα νήπια τους, στους Βρεφονηπιακούς Σταθμούς της Α.Μ.Κ.Ε. με τις επωνυμίες **«Βρεφονηπιακός Σταθμός Μοσχόβη» και «Παιδικός Σταθμός Νέο Νοσοκομείο Ρόδου»** του Δήμου Ρόδου για τη σχολική περίοδο 2025-2026, ότι μπορούν να υποβάλλουν ηλεκτρονικά αίτηση εγγραφής στην Α.Μ.Κ.Ε. **μετά ακριβώς** την **ανάρτηση των οριστικών αποτελεσμάτων της Ε.Ε.Τ.Α.Α.** για την Δράση «Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης» Περιόδου 2025-2026.

**Συγκεκριμένα από τις 1-09-2025 έως και τις 4-09-2025 και ώρα 10.00 π.μ**

Η επιλογή, των βρεφών και νηπίων που θα φιλοξενηθούν στους βρεφονηπιακούς σταθμούς της ΑΜΚΕ, γίνεται βάσει των συνολικών μορίων τους στους οριστικούς πίνακες της ΕΕΤΑΑ, σύμφωνα με πίνακα κατάταξης με φθίνουσα σειρά, διευκολύνοντας τόσο τους εργαζόμενους όσο και τους άνεργους γονείς στην ισότιμη πρόσβαση σε ποιοτικές κοινωνικές υπηρεσίες αγωγής και διαπαιδαγώγησης για βρέφη και παιδιά προσχολικής ηλικίας.

Τα βρέφη και νήπια που έχουν φοιτήσει ήδη ένα χρόνο στους σταθμούς της ΑΜΚΕ, **προτάσσονται** ως προς την εγγραφή τους και δεν θα περάσουν από τη διαδικασία της μοριοδότησης, συμμετέχουν όμως κανονικά στην υποβολή της αίτησης και των απαιτούμενων δικαιολογητικών.

**ΔΙΚΑΙΩΜΑ ΕΓΓΡΑΦΗΣ ΒΡΕΦΩΝ ΚΑΙ ΝΗΠΙΩΝ**

**ΓΙΑ ΤΟ ΣΧΟΛ. ΕΤΟΣ 2025-2026**

* 1. **Δικαίωμα εγγραφής** στους Βρεφονηπιακούς Σταθμούς της Α.Μ.Κ.Ε. του

 Δήμου Ρόδου έχουν:

* + - **όλα τα βρέφη** που είναι σωματικά, πνευματικά και ψυχικά υγιή και αρτιμελή, απαγορευμένης απολύτως της εγγραφής βρεφών που πάσχουν από μεταδοτικά νοσήματα. Τα βρέφη πρέπει να είναι πλήρως εμβολιασμένα και να έχουν συμπληρώσει την ηλικία των **18 μηνών** κατά την ημερομηνία έναρξης λειτουργίας του σταθμού, να **έχουν γεννηθεί από 1η-03-2023 έως και 1η-03-2024** και
		- **όλα τα νήπια** που είναι σωματικά, πνευματικά και ψυχικά υγιή και αρτιμελή, απαγορευμένης απολύτως της εγγραφής παιδιών που πάσχουν από μεταδοτικά νοσήματα. Τα νήπια πρέπει να είναι πλήρως εμβολιασμένα και να έχουν συμπληρώσει την ηλικία των **2,5 ετών** κατά την ημερομηνία έναρξης λειτουργίας του σταθμού, να **έχουν γεννηθεί από 1η-1-2022 έως και 28η-02-2023.**
	1. **Τα παιδιά που πάσχουν από σωματικές, πνευματικές, ψυχικές παθήσεις ή αναπηρίες** εγγράφονται στους Βρεφονηπιακούς Σταθμούς της ΑΜΚΕ Δήμου Ρόδου, εφόσον: α) βεβαιώνεται με γνωμάτευση γιατρού κατάλληλης ειδικότητας ότι είναι ωφέλιμο για το παιδί και έχει τη δυνατότητα ένταξης σε πλαίσιο λειτουργίας Παιδικού Σταθμού και β) κατόπιν σύμφωνης γνώμης από την Διευθύντρια του σταθμού, το Διοικητικό Συμβούλιο της Α.Μ.Κ.Ε, λαμβάνει απόφαση για τον ορισμό κατάλληλου εξειδικευμένου προσωπικού ή συνοδού και όταν δεν υπηρετεί στο σταθμό, μπορεί να προσλαμβάνεται είτε σύμφωνα με τις διατάξεις του άρθρου 21 του ν.2190/1994 ή του άρθρου 6 του ν.2527/1997, όπως ισχύουν είτε να διατίθεται από την οικογένεια του παιδιού σύμφωνα με τις διατάξεις του άρθρου 48 του Ν.4647/2019 (ΦΕΚ 204/Α/16-12-2019).Ο συνοδός θα συνεργάζεται με την/τον Παιδαγωγό της τάξης και την/τον Διεύθυντρια/ντη του Σταθμού, θα ακολουθεί τις οδηγίες τους για την εύρυθμη εφαρμογή του παιδαγωγικού προγράμματος και υποχρεούται να προσκομίσει όλες τις απαραίτητες ιατρικές εξετάσεις.

# Β. ΔΙΑΔΙΚΑΣΙΑ ΕΓΓΡΑΦΩΝ – ΕΠΑΝΕΓΓΡΑΦΩΝ

Οι ενδιαφερόμενοι γονείς και κηδεμόνες **που έχουν λάβει voucher από την ΕΕΤΑΑ,** μπορούν να υποβάλουν ηλεκτρονικά **αίτηση εγγραφής** και **επανεγγραφής** βρεφών και νηπίων στους Βρεφονηπιακούς Σταθμούς της ΑΜΚΕ Δήμου Ρόδου για τη σχολική περίοδο 2025-2026,στην διεύθυνση domesamke@outlook.com **με τα συνοδευτικά δικαιολογητικά σε μορφή pdf**

**ακριβώς μετά την έκδοση των οριστικών αποτελεσμάτων της ΕΕΤΑΑ, δηλαδή από 1 Σεπτεμβρίου έως και 4 Σεπτεμβρίου 2025 και ώρα 10.00 π.μ**

# Γ. ΔΙΑΔΙΚΑΣΙΑ ΕΠΙΛΟΓΗΣ ΑΙΤΗΣΕΩΝ ΕΓΓΡΑΦΗΣ ΚΑΙ ΕΠΑΝΕΓΓΡΑΦΗΣ, ΑΝΑΡΤΗΣΗ ΚΑΙ ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ

Η απόφαση επιλογής και τοποθέτησης των βρεφών και νηπίων στους σταθμούς της ΑΜΚΕ, γίνεται με σειρά κατάταξης σε φθίνουσα σειρά, βάσει του συνόλου των μορίων της κάθε αίτησης, όπως έχουν δοθεί από την ΕΕΤΑΑ καθώς και τις επιλογές των αιτούντων/ουσών, όπως δηλώθηκαν στην Αίτηση κατά σειρά προτίμησης, σε συνάρτηση πάντα με τη δυναμικότητα του κάθε παιδικού σταθμού.

 **Επισημαίνεται ότι τα βρέφη και τα νήπια που έχουν φοιτήσει ήδη ένα χρόνο στους βρεφονηπιακούς σταθμούς της ΑΜΚΕ προτάσσονται των υπολοίπων αιτούντων** και δεν θα περάσουν από τη διαδικασία της μοριοδότησης, συμμετέχουν όμως κανονικά στην υποβολή της αίτησης και των απαιτούμενων δικαιολογητικών. Μετά τον έλεγχο των δικαιολογητικών τα αποτελέσματα κατάταξης θα ανακοινωθούν στην ιστοσελίδα της ΑΜΚΕ [www.amkerodou.gr](http://www.amkerodou.gr).

Oι αιτήσεις θα χαρακτηρίζονται **απορριπτέες** όταν**:**

# Δεν προσκομίζεται η κάρτα υγείας του βρέφους ή του νηπίου

# Δεν υπάρχει άδεια νόμιμης παραμονής στη χώρα μας, όπως αυτή αποδεικνύεται από τις ισχύουσες κάθε φορά διατάξεις

Οι επιλεχθέντες ωφελούμενες/οι με βάση τους πίνακες κατάταξης της ΑΜΚΕ, οφείλουν να επικοινωνήσουν **τηλεφωνικά και μόνο** με τον Βρεφονηπιακό Σταθμό στον οποίο τοποθετήθηκε το βρέφος ή το νήπιο, ώστε να λάβουν τις απαραίτητες οδηγίες για την ενεργοποίηση της εγγραφής τους. Σε αντίθετη περίπτωση θεωρείται ότι δεν επιθυμούν την εγγραφή του τέκνου τους στον Βρεφονηπιακό Σταθμό και ως εκ τούτου διαγράφονται από τους πίνακες κατάταξης αυτόματα χωρίς ειδοποίηση.

Σημειώνεται ότι αιτήσεις εγγραφής ως εκπρόσθεσμες, γίνονται δεκτές και μετά την ολοκλήρωση της εν λόγω διαδικασίας έως και τις 30 Οκτωβρίου 2025 και εξυπηρετούνται εφόσον υπάρχουν κενές θέσεις στους σταθμούς.

**Δ. ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΤΙΣ ΑΙΤΗΣΕΙΣ ΕΓΓΡΑΦΗΣ-ΕΠΑΝΕΓΓΡΑΦΗΣ**

**με voucher**

1. Αίτηση εγγραφής 2025 (αναρτημένο έντυπο στην ιστοσελίδα [www.amkerodou.gr](http://www.amkerodou.gr)

 της ΑΜΚΕ) από τον γονέα ή τον κηδεμόνα του παιδιού.

1. Πιστοποιητικό οικογενειακής κατάστασης τελευταίου διμήνου

 ή ληξιαρχική πράξη συμφώνου συμβίωσης.

1. Ληξιαρχική πράξη γέννησης του παιδιού (Το δικαιολογητικό μπορείτε να το αναζητήσετε στις διευθύνσεις **ermis.gov.gr ή aitimata.rhodes.gr)**
2. Ατομική Κάρτα Υγείας Φιλοξενούμενου Παιδιού (αναρτημένο έντυπο

στην ιστοσελίδα [www.amkerodou.gr](http://www.amkerodou.gr) της ΑΜΚΕ) συμπληρωμένη και υπογεγραμμένη

από τον παιδίατρο.

 **5)** Υπεύθυνη δήλωση του γονέα ή κηδεμόνα που θα υποβάλει ηλεκτρονικά την αίτηση, στην οποία θα αναγράφονται τα άτομα που θα συνοδεύουν το παιδί από και προς τον Βρεφονηπιακό Σταθμό.

1. Έντυπο ενημέρωσης για την επεξεργασία των προσωπικών δεδομένων (αναρτημένο έντυπο στην ιστοσελίδα [www.amkerodou.gr](http://www.amkerodou.gr) της ΑΜΚΕ) συμπληρωμένο και υπογεγραμμένο από το γονέα ή τον κηδεμόνα του παιδιού που θα υποβάλει ηλεκτρονικά την αίτηση.
2. Υπεύθυνη δήλωση συναίνεσης ετέρου μέλους, (αναρτημένο έντυπο στην ιστοσελίδα [www.amkerodou.gr](http://www.amkerodou.gr) της ΑΜΚΕ ), σε περίπτωση διάστασης ή αναμονής δικαστικής απόφασης, που θα εκδοθεί είτε μέσω Gov.gr, είτε θα επικυρωθεί για το γνήσιο υπογραφής μέσω ΚΕΠ, και στην οποία θα δηλώνεται ότι το έτερο μέλος συμφωνεί με όσα δηλώθηκαν στην αίτηση εγγραφής του τέκνου του.
3. **Αξία τοποθέτησης (Voucher) της ΕΕΤΑΑ ετ. 2025-2026 σε μορφή PDF**

# Ε. ΣΥΜΠΛΗΡΩΜΑΤΙΚΑ ΣΤΟΙΧΕΙΑ ΤΗΣ ΑΙΤΗΣΗΣ

**ΔΙΕΥΚΡΙΝΗΣΕΙΣ –ΟΔΗΓΙΕΣ**

* **Για μονογονεϊκές οικογένειες:** Απόφαση δικαστηρίου - διαζευκτήριο που ρυθμίζει την γονική μέριμνα και την επιμέλεια (γονείς σε χηρεία, άγαμοι/ διαζευγμένοι έχοντες γονική μέριμνα).
* **Για γονείς διαζευγμένους**, αντίγραφο διαζευκτηρίου, εάν αυτό δεν αναφέρεται στο πιστοποιητικό οικογενειακής κατάστασης, και δικαστική απόφαση επιμέλειας.
* **Για γονείς σε διάσταση** προσκομίζεται οποιοδήποτε αποδεικτικό έγγραφο της διάστασης καθώς και δικαστική απόφαση επιμέλειας όπως πρακτικό άσκησης επιμέλειας τέκνου ή προσωρινή διαταγή επιμέλειας.
* **Για γονέα φοιτητή/τρια ή σπουδαστή/ρια** στο πρώτο πτυχίο, προσκομίζεται βεβαίωση από τη γραμματεία της Σχολής τελευταίου εξαμήνου σπουδών.
* **Για πατέρα - στρατιώτη**, προσκομίζεται βεβαίωση από τη μονάδα του.
* **Για επανεγγραφή**, τα νήπια και βρέφη θα εισάγονται με προτεραιότητα,

ανεξαρτήτως μοριοδότησης της ΕΕΤΑΑ στους Βρεφονηπιακούς Σταθμούς

της ΑΜΚΕ.

* **Για εργαζόμενους γονείς στο Γενικό Νοσοκομείο Ρόδου**, τα νήπια θα εισάγονται με προτεραιότητα, ανεξαρτήτως μοριοδότησης της ΕΕΤΑΑ. Ισχύει για τις αιτήσεις στον «Παιδικό Σταθμό Νέο Νοσοκομείο Ρόδου».
* Για **ανάδοχη οικογένεια,** τα νήπια και βρέφη θα εισάγονται κατ' εξαίρεση στους Βρεφονηπιακούς Σταθμούς.
* **Για παιδιά γυναικών που φιλοξενούνται στο δίκτυο δομών κατά της βίας των γυναικών,** θα εισάγονται κατ' εξαίρεση στους Βρεφονηπιακούς Σταθμούς.

# Ζ. ΛΟΙΠΕΣ ΠΛΗΡΟΦΟΡΙΕΣ

1. Οι ενδιαφερόμενες/οι μπορούν να δηλώσουν μέχρι δύο (2) Βρεφονηπιακούς Σταθμούς που επιθυμούν κατά σειρά προτίμησης (από 1η έως 2η επιλογή) στα προβλεπόμενα πεδία της αίτησης. Ενδιαφερόμενες/οι που συμμετέχουν στη εν λόγω διαδικασία με περισσότερες της μιας (1) προτίμησης, εφόσον δεν αποδεχθούν ρητά ή σιωπηρά τη θέση στο Σταθμό στον οποίο επιλέγονται, θεωρείται ότι παραιτούνται από όλες τις προτιμήσεις τους και ως εκ τούτου διαγράφονται από τους οικείους πίνακες κατάταξης.
2. Η λειτουργία των Βρεφονηπιακών Σταθμών της ΑΜΚΕ αρχίζει την 1η Σεπτεμβρίου και λήγει την 31η Ιουλίου του επομένου έτους, επί πέντε ημέρες την εβδομάδα, δηλαδή από Δευτέρα έως Παρασκευή.
3. Οι Σταθμοί διακόπτουν την λειτουργία τους για τις θερινές διακοπές τον μήνα Αύγουστο και δεν λειτουργούν από 24 Δεκεμβρίου μέχρι και την 5η Ιανουαρίου καθώς και από την Μεγάλη Πέμπτη μέχρι και την Κυριακή του Θωμά.
4. Οι Σταθμοί δεν λειτουργούν κατά τις επίσημες αργίες των Δημοσίων Υπηρεσιών, την ημέρα της εορτής του Πολιούχου της έδρας του Σταθμού και την ημέρα της τοπικής εθνικής εορτής.
5. Η προσέλευση των παιδιών ορίζεται από τις 7:00 έως τις 9:00 αυστηρά.
6. Η αποχώρηση των παιδιών ορίζεται από τις 13:20 έως τις 14:00, ενώ για τα παιδιά που παραμένουν για ύπνο η αποχώρηση ορίζεται από τις 15:15 έως τις 15:50.
7. Η παραλαβή των παιδιών θα γίνεται από τους γονείς ή τους κηδεμόνες ή το κατάλληλο ενήλικο άτομο που θα έχει δηλωθεί από τους γονείς και θα έχει υποχρέωση να επιδείξει αστυνομική ταυτότητα.
8. Λόγω των περιορισμένων θέσεων ύπνου θα δοθεί προτεραιότητα σε εργαζόμενους γονείς. Απαιτείται η προσκόμιση των αντίστοιχων βεβαιώσεων εργασίας.
9. Οι γονείς που ενδιαφέρονται να εγγράψουν τα **βρέφη** τους στον Βρεφονηπιακό Σταθμό της ΑΜΚΕ μπορούν να συμπληρώσουν στο πεδίο επιλογής σταθμού της αίτηση τους για τον:
	1. «Βρεφονηπιακό Σταθμό Μοσχόβη» Ρόδου
10. Οι γονείς που ενδιαφέρονται να εγγράψουν τα **νήπια** τους στους Βρεφονηπιακούς Σταθμούς της ΑΜΚΕ μπορούν να συμπληρώσουν στο πεδίο επιλογής σταθμού της αίτησης τους για τους :
	1. «Βρεφονηπιακό Σταθμό Μοσχόβη» Ρόδου
	2. «Παιδικός Σταθμός Νέου Νοσοκομείου» Ρόδου
11. Η μεταφορά των παιδιών γίνεται αποκλειστικά με ευθύνη των γονέων.
12. **Η ευθύνη της ορθής συμπλήρωσης της αίτησης** και της υποβολής όλων των απαραίτητων δικαιολογητικών είναι **αποκλειστικά του ενδιαφερόμενου γονέα ή κηδεμόνα που αναγράφεται στο voucher** . Ενδεχόμενα σφάλματα κατά την συμπλήρωση της αίτησης μπορεί να οδηγήσουν στον αποκλεισμό της αίτησης της/του ενδιαφερόμενης/ου ή στη μη ορθή μοριοδότησή της.

 Για πληροφορίες οι ενδιαφερόμενοι γονείς ή κηδεμόνες θα μπορούν να απευθύνονται στα γραφεία της **ΑΜΚΕ** με email στην ηλεκτρονική διεύθυνση domesamke@outlook.com.

Η παρούσα Πρόσκληση αναρτάται στον διαδικτυακό τόπο της ΑΜΚΕ Δήμου Ρόδου [www.amkerodou.gr](http://www.amkerodou.gr)

 **Για την ΑΜΚΕ**

 **Ο Πρόεδρος**

 **Θωμάς Σωτρίλλης**

 **Αντιδήμαρχος Κοινωνικής Πολιτικής**

 **Αλληλεγγύης&Ισότητας**

 **Δήμου Ρόδου**